**KOIMBI BOYS SECONDARY SCHOOL**

**MTIHANI WA MWISHO WA MUHULA WA PILI**

**KIDATO CHA NNE – 2019**

**KISWAHILI**

**102/3 : FASIHI**

**MUDA : SAA 2 ½**

**MAAGIZO**

a)Jibu maswali manne pekee.

b)Swali la kwanza ni la lazima.

c)Maswai hayo mengine yachaguliwe kutoka sehemu nne zilizosalia yaani :Kigogo, Tumbolisiloshiba, Chozi la Heri na Fasihi simulizi.

d)Usijibu maswali mawili kutoka sehemu moja.

e)Kila swali lina alama 20.

f)Majibu yote lazima yaandikwe kwa lugha ya Kiswahili.

1**.LAZIMA : USHAIRI**

**Soma shairi lifuatalo kasha ujibu maswali yanayofuata**:

Jukwani naingia, huku hapa pasokota,

Kwa uchungu ninalia, hii tumbo nitaikata,

Msiba mejiletea, nimekila kisotakata,

We tumbo nitakupani, uwe umetosheka?

Wazee hata vijana, wote umewasubua,

Huruma nao hauna, heshima kawakosea,

Ukambani na Sagana, hata mbwa wararua,

We tumbo nitakupani, uwe umetosheka?

Wahasibu ofisini, kibwebwe mejifunga,

Miaka mingi vitabuni, iliwasikose unga,

Nadhariwa nadhamini, hesabu wanazirenga,

We tumbo nitakupani, uwe umetosheka?

Wapenzi wa kiholela, pia wanakuogopa,

Baada yao kulala, wana wao wanatupa,

Wakihitaji chakula, wanachokora mapipa,

We tumbo nitakupani, uwe umetosheka?

Wafugaji hata nao, kama dawa wakwamini,

Hawajalijiranio, wamesusia Amani,

Wanaiba ng’ombe wao, nakuzua kisirani,

We tumbo nitakupani, uwe umetosheka?

Nayo mizozo ya maji, kaonekana kwa mara,

Hiyo nayonidibaji, sababu sio harara,

Njaa wahepe wenyeji, huo ndio mkarara,

We tumbo nitakupani, uwe umetosheka?

Ningeweza kukuuza, ingekuwa siku njema,

Tena kwa bei ya meza, sokoni nimesimama,

Wala tena singewaza, kuhusu walinasima,

We tumbo nitakupani, uwe umetosheka?

Hatima umefikika, naenda zangu nikale,

Mate yalidondoka, kwa mnukiowa wale,

Naomba kwenda kukaa, wala sioni kalale,

We tumbo nitakupani, uwe umetosheka?

**Maswali:**

(i)Lipe anwani mwafaka la shairi hili. (alama 2)

(ii)Shairi hili ni la aina gani? Toa sababu. (alama 2)

(iii)Huku ukitolea mifano mwafaka, taja arudhi zilizotumiwa katika ubeti wa tatu. (alama 4)

(iv)Andika ubeti wa nne kwa lugha nathari. (alama 4)

(v)Thibitisha kuwepo kwa idhini ya shairi. (alama 2)

(vi)Taja madhila anayoelezea mtunzi wa shairi hili yaletwayo na tumbo. (alama 4)

(vii)Taja na ueleze tamathali ya usemi iliyotumika katika kibwagizo cha shairi hili. (alama 2)

**SEHEMU YA B : KIGOGO (PAULINE KEA)**

Jibuswali la 2 au 3.

2.” …………………….. Kimba ni Kimba tu ! “

a)Weka dondoo hili katika muktadha wake. (alama 4)

b)Taja na ueleze sifa mbili za msemaji kulingana na dondoo hili. (alama 4)

c)Eleza mbinu mbili za lugha zinazojitokeza dondoo hili. (alama 4)

d)Kwa kutoa mifano mwafaka, fafanua mambo yalisababisha kimba Sagamoyo. (alama 10)

AU

3.Jamii imemkandamiza mwanamke. Thibitisha ukirejelea Tamthilia ya Kigogo. (alama 20)

**SEHEMU YA C : TUMBO LISILOSHIBA NA HADITHI NYINGINE**

Jibuswali la 4 au 5.

4.”Penzi lenu na nani? …………. Mgomba changaraweni haupandwi ukamea. Potelea mbali wee!”

a)Eleza muktadha wa dondoo hili. (alama 4)

b)Taja na ufafanue mbinu za lugha zilizotumiwa katika dondoo hili. (alama 4)

c)Onyesha vile maudhui ya utabaka yanavyojitokeza katika hadithi nzima. (alama 6)

d)Eleza sifa za mzungumzaji. (alama 6)

AU

5.Sekta ya elimu imekubwa na changamoto nyingi. Thibitisha ukirejelea hadithi zifuatazo:

a)Mapenzi ya kifaurongo.

b)Shogake dada ana ndevu.

c)Mwalimu mstaafu.

d)Mtihani wa maisha. (alama 20)

**SEHEMU YA D : CHOZI LA HERI (ASSUMPTA MATEI )**

Jibuswali la 6 au 7

6.” ……………. Mtu anayekusikiliza atadhani kwamba umekulia katika mazingira ambao uwepo wetu unaamriwa na matajiri.”

a)Eleza muktadha wa dondoo hili. (alama 4)

b)Fafanua sifa zozote nne za mrejelewa. (alama 4)

c)” Uwepo wa wanyonge uliamriwa na matajiri. Thibitisha ukirejelea hoja kumi na mbili katika riwaya ya Chozi la Heri. (alama 12)

AU

7.a)Maovu yametamalaki katika jamii ya riwaya ya Chozi la Heri. Thibitisha kauli hii ukirejelea mifano kumi kutoka kwa riwaya. (alama 10)

b)Fafanua nafasi ya vijana katika jamii ya Chozi la Heri. (alama 10)

**SEHEMU YA E :FASIHI SIMULIZI**

8.a)Eleza maana ya mawaidha. (alama 2)

b)Huku ukitolea mifano mwafaka fafanua muundo wa mawaidha. (alama 4)

c)Eleza sifa saba za mawaidha. (alama 7)

d)Fafanua majukumu saba ya mawaidha. (alama 7)